หุ้นสหรัฐ,น้้ำมันปิดบวก/ทองร่วงแรง
ดาวโจนส์ปิดบวก 152.84 จุด ตลาดยังหวังมาตรการกระตุ้นเศรษฐกิจสหรัฐ ด้านราคาน้ำมันเพิ่มขึ้น 61 เซนต์ ขณะที่ทองคำร่วงแรง 24.90 ดอลลาร์
23 ต.ค. 2563

ดัชนีเฉลี่ยอุตสาหกรรมดาวโจนส์ปิดที่ 28,363.66 จุด เพิ่มขึ้น 152.84 จุด หรือ +0.54%, ดัชนี เอสแอนด์พี 500 ปิดที่ 3,453.49 จุด เพิ่มขึ้น 17.93 จุด หรือ +0.52% และดัชนีแนสแดค ปิดที่ 11,506.01 จุด เพิ่มขึ้น 21.31 จุด หรือ +0.19%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 22 ต.ค. นักลงทุนยังคงมีความหวังเกี่ยวกับแนวโน้มการออกมาตรการกระตุ้นด้านการคลังเพิ่มขึ้นในสหรัฐเพื่อสนับสนุนเศรษฐกิจที่ได้รับผลกระทบจากการแพร่ระบาดของโรคโควิด-19 รวมถึงการเปิดเผยข้อมูลเศรษฐกิจที่บ่งชี้ว่า ตลาดแรงงานสหรัฐมีการฟื้นตัวขึ้นอย่างช้าๆ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 61 เซนต์ ปิดที่ 40.64 ดอลลาร์ ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 73 เซนต์ ปิดที่ 42.46 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนธันวาคม ลดลง 24.90 ดอลลาร์ ปิดที่ 1,904.60 ดอลลาร์ต่อออนซ์